text: আবু সালমান শাহজাহানপুরী (৩০ জানুয়ারি ১৯৪০ — ২ ফেব্রুয়ারি ২০২১) একজন পাকিস্তানি ইসলামি পণ্ডিত, গবেষক এবং ইতিহাসবিদ ছিলেন। তিনি ভারতীয় উপমহাদেশের ঐতিহাসিক এবং রাজনৈতিক আন্দোলনে একজন কর্তৃপক্ষ হিসেবে বিবেচিত হন। তিনি ১৫০ টিরও বেশি বই রচনা করেছেন।
  
  জীবন ও পেশা 
  আবু সালমান শাহজাহানপুরী ১৯৪০ সালের ৩০ জানুয়ারি যুক্তপ্রদেশের শাহজাহানপুরে জন্মগ্রহণ করেন। তার নাম রাখা হয় তাসাদ্দুক হুসাইন খান। তাকে শাহজাহানপুরের মাদ্রাসা সাদিয়া এবং মুরাদাবাদের জামিয়া কাসেমিয়া মাদ্রাসা শাহীতে ভর্তি করানো হয়েছিল। ১৯৫০ সালে দশ বছর বয়সে তিনি পাকিস্তানে পাড়ি জমান। তিনি করাচি বিশ্ববিদ্যালয় থেকে স্নাতক ও স্নাতকোত্তর এবং সিন্ধু বিশ্ববিদ্যালয় থেকে পিএইচডি গবেষণা সমাপ্ত করেন।
  
  তিনি সরকারি জাতীয় কলেজ, করাচির একজন অধ্যাপক হিসেবে দায়িত্ব পালন করেছিলেন এবং ২০০২ সালে অবসর গ্রহণ করেন। তিনি ভারতীয় উপমহাদেশের ঐতিহাসিক এবং রাজনৈতিক আন্দোলনের একজন কর্তৃপক্ষ হিসেবে বিবেচিত হন। তিনি করাচির আবুল কালাম আজাদ গবেষণা ইনস্টিটিউটের সাথে যুক্ত ছিলেন এবং ২০১৪ সালে ইরান সোসাইটি এবং কলকাতায় মাওলানা আবুল কালাম আজাদ ইনস্টিটিউট অব এশিয়ান স্টাডিজ আয়োজিত আবুল কালাম আজাদ সম্পর্কে একটি আন্তর্জাতিক সেমিনারে তার গবেষণাপত্র উপস্থাপনের জন্য তিনি ভারত সফর করেছিলেন। তার প্রবন্ধ শিবলী একাডেমির মাআরিফ, নদওয়াতুল মুসান্নিফীন, মদিনার বুরহান এবং চাত্তানে প্রকাশিত হয়।
  
  ১৯৮৬ সালে কাসবা আলিগড় গণহত্যার সময় শাহজাহানপুরীর বাড়িতে আগুন দেওয়া হয়েছিল। ২০১৯ সালের এক্সপ্রেস নিউজের একটি প্রতিবেদন অনুসারে, এই ঘটনায় তার বিরল পাণ্ডুলিপি সহ শতাধিক রচনা পুড়ে যায়।
  
  প্রকাশনা 
  তিনি ১৫০ টিরও বেশি বই রচনা করেছিলেন। তার ৫০ টি বই কেবল আবুল কালাম আজাদ সম্পর্কে। তার রচনার মধ্যে রয়েছে:
  হুসাইন আহমদ মাদানির রাজনৈতিক চিন্তাধারা (৮ খণ্ড)
  
  মৃত্যু এবং উত্তরাধিকার 
  ২০২১ সালের ২ ফেব্রুয়ারি তিনি করাচীতে মৃত্যুবরণ করেন। জমিয়ত উলামায়ে হিন্দের সভাপতি উসমান মনসুরপুরী ও সাধারণ সম্পাদক মাহমুদ মাদানি তার মৃত্যুতে শোক প্রকাশ করেছেন।
  
  আখতারুল ওয়াইসী ও খালিক আনজুম “মাওলানা আবুল কালাম আজাদের গবেষক ডক্টর আবু সালমান শাহজাহানপুরী: জীবন ও একাডেমিক কর্ম” নামে তার একটি জীবনীগ্রন্থ রচনা করেছেন। মইনুদ্দীন আকিলের মতে, “শাহজাহানপুরী হলেন সেই আলেম যিনি ভারতীয় উপমহাদেশের জাতীয়তাবাদী ও ঐতিহাসিক আন্দোলনের উত্থান ও পতনের প্রখর পর্যবেক্ষক"।
  
  আরও দেখুন 
  দেওবন্দি ব্যক্তিত্বের তালিকা
  
  তথ্যসূত্র
  
  গ্রন্থপঞ্জি 
  
   
   
  
  বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:২০২১-এ মৃত্যু
  বিষয়শ্রেণী:১৯৪০-এ জন্ম
title: আবু সালমান শাহজাহানপুরী